**MINISTERSTVO PÔDOHOSPODÁRSTVA**

**SLOVENSKEJ REPUBLIKY *Sekcia rozvoja vidieka***

***Odbor rozvoja vidieka***

Roman Serenčeš

generálny riaditeľ PPA

Dobrovičova 12

Bratislava

Váš list číslo zo dňa naše číslo vybavuje/tel. Bratislava

8160/2010 Kociánová/537 18.03.2010

Vec

**Oznámenie k realizácií Výziev na implementáciu integrovaných stratégií rozvoja územia**

V zmysle s nariadenia Komisie (ES) č. 800/2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy oznamujeme miestnym akčným skupinám, ktorým bol udelený Štatút Miestnej akčnej skupiny (ďalej len „MAS“), **aby nezverejňovali** výzvy na implementáciu integrovaných stratégií rozvoja územia pre **opatrenie 3.1. Diverzifikácia smerom k nepoľnohospodárskym činnostiam implementované prostredníctvom osi 4** (ďalej len „opatrenie 3.1“).

Výzvy na implementáciu integrovaných stratégií rozvoja územia (ďalej len „Výzva“) môže MAS zverejniť po schválení a uverejnení „**Schémy štátnej pomoci na podporu diverzifikácie nepoľnohospodárskych činností implementovaných prostredníctvom osi 4“** pre opatrenie 3.1.

Schému štátnej pomoci na podporu diverzifikácie nepoľnohospodárskych činností implementovaných prostredníctvom osi 4 zverejní Ministerstvo pôdohospodárstva SR na internetovej stránke [www.apa.sk](http://www.apa.sk).

V prípade, ak bola vyhlásená Výzva pre opatrenie 3.1 žiadame MAS, aby príslušnú Výzvu zrušila a vrátila prijaté ŽoNFP (projekty) konečným prijímateľom (predkladateľom projektov spolu s odvolaním sa na ustanovenia tohto listu.

Zároveň upozorňujeme MAS, že bude zverejnená aj „**Schéma minimálnej pomoci na opatrenie 3. 2. Podpora činností v oblasti vidieckeho cestovného ruchu – časť A, implementované prostredníctvom osi 4.**

Marek Kodada

generálny riaditeľ sekcie